Publication: Magyar Közlöny
Issue: MK-2004-12 (Year: 2004, Number: 12)
Era: 2004-2010
Section: Az Alkotmány 57. §-ának (1) bekezdése értelmében a Magyar Köztársaságban mindenkinek alapvetõ joga van ahhoz, hogy valamely perben a jogait és kötelességeit a törvény által felállított független és pártatlan bíróság igazságos és nyilvános tárgyaláson bírálja el. Az Alkotmánybíróság az 59/1993. (XI. 29.) AB határozatában (AB határozat)
Paragraph Index: 1033

72. §-ának (1) bekezdésében foglaltak szerint, hogy csak az érdemi határozat felülvizsgálata kérhetõ keresettel a bíróságtól. Ha a közigazgatási eljárásban az eljáró hatóság határozatot hoz az ügyfél kérelmének elutasításáról, az ügyfél alkotmányos joga, hogy az elutasítás jogszerûségét kérelmére a bíróság felülbírálja, ettõl a jogától a határozat nem érdemivé minõsítésével megfosztani nem lehet. A hivatkozott AB határozatban kifejtettek szerint „a jogszabályi korlátozás nem érintheti az alapvetõ jog lényeges tartalmát; az alkotmányosság követelménye kielégítéséhez a korlátozásnak elkerülhetetlenül szükségesnek és az elérni kívánt célhoz képest arányosnak kell lennie”. Az ítélkezési gyakorlat nem szûkítheti tovább a bírósághoz fordulás törvényes korlátait, mert ezzel a személyek jogszabállyal egyébként is korlátozott alkotmányos alapjogát az Alkotmány által meg nem engedetten csorbítaná. Nem minõsíthetõ ugyanakkor érdemi határozatnak — így bíróság által önállóan felülvizsgálhatónak — a Ktv. 70. § (2) bekezdésének a) pontjában meghatározott részletes környezeti hatástanulmány benyújtását elõíró felügyelõségi döntés. A Ktv. 68. §-ának (1) bekezdése szerint a környezetvédelmi engedélyhez elõírt hatásvizsgálat elõkészítõ és — szükségessége esetén e törvény szabályai szerint — részletes vizsgálati szakaszból áll. A

Source: https://magyarkozlony.hu/hivatalos-lapok/5c5e2d45a7e2053f067ab7770d5680b103ffa134/dokumentumok/910647c2ff7ebdbb8c76c0b29f67551d6a45da1c/letoltes